Osm:Wmthelp-elevationprofiles.general/da

Højdeprofilerne laves ved hjælp af af højdedata fra [ASTER global digital højdemodel (GDEM) version 2](http://asterweb.jpl.nasa.gov/gdem.asp), og hverken "ele"-tagget i OpenStreetMap eller tunneller og broer medregnes.

Hvis ruten har flere end to endepunkter eller består af mere end et segment, vil der ikke blive vist nogen højdeprofil. Retningen på profilen følger ruten fra vest mod øst eller fra nord mod syd. Hvis ruterne havde elementer med roller som "start" og "mål" og/eller var listet op kontinuert fra start til slut, ville vi måske være istand til at bestemme retningen på ruten ud fra selve relationen. Du kan eventuelt holde dette i tankerne, hvis du kortlægger ruter på OpenStreetMap.

Der er huller, såkaldte "tomrum", hvor vi ikke har nogen højdedata. Disse vises med huller i højdeprofillinjen.

Bemærk, at selvom ASTER version 2 nok er den bedste, frie, globale DEM, har den sine begrænsninger med hensyn til nøjagtighed og dækning, se deres [konklusionsrapport angående valideringen](http://www.jspacesystems.or.jp/ersdac/GDEM/ver2Validation/Summary_GDEM2_validation_report_final.pdf) for flere oplysninger. Unøjagtighederne forværres yderligere af unøjagtigheden af dataene i OSM, [en udglatningsteknik](https://github.com/lonvia/waymarked-trails-site/commit/602e12f38bfdc50c7e07bd3f44e080d72bcbb2a2), vi anvender, og opløsningen af profilen, som bliver lavere, jo længere ruten bliver.